Die werknemers sê hulle is desperaat vir Januarie se salarisse en sommige kon nie hul kinders by skole inskryf nie, omdat hulle nie die nodige items kon aankoop soos deur skole vereis nie. Hulle het bygevoeg hul ­bankrekeninge is oortrokke en gewone bankaftrekkings is nou agterstallig.
“Almal word geraak – selfs dié by ons hoofkantoor. Niemand het hul salaris vir Januarie ontvang nie en ons is ook nie seker of ons binnekort enige salarisse gaan ontvang nie. Wat hulle vir jou vertel, is waar en nie 'n geheim nie,” het sy gesê.
Verlede jaar het die Agribusdev-raad 'n ondersoek na sy eie sake van stapel gestuur en is die voormalige besturende direkteur, mnr. Petrus Uugwanga, geskors, tot sy ontydige afsterwe meer onlangs.